Sam Worthington
Samuel Henry J. "Sam" Worthington (Godaming, Engleska, 2. kolovoza 1976.), australski je glumac. Rođen je  u Engleskoj, no još kao dijete emigrirao je s roditeljima u Australiju.  Najpoznatiji je po ulogama u filmovima Avatar  kao Jake Sully, Terminator: Spasenje kao Marcus Wright te u filmu iz 2010. godine, Sudar titana, kao Perzej.

Životopis 
Worthington je rođen u mjestu Godaming, u pokrajini Surrey,  u Engleskoj, a tijekom djetinjstva preselio se u mjesto Perth u Zapadnoj Australiji. Odrastao je u Warnbrou,  predgrađu Rockinghama. Njegov otac, Ronald, radio je kao zaposlenik u elektrani, dok se  njegova majka, domaćica, brinula za njega i njegovu sestru. Pohađao je John Curtin College of the Arts, napustio školu sa 17 godina i radio  različite poslove u Sydneyju,  među kojima je građevinarstvo. S 19 godina, dok je još radio kao zidar,  prijavio se na audiciju Nacionalnog instituta za dramsku umjetnost (NIDA), te je prošao i dobio stipendiju.

Karijera 
Nakon mature na NIDA, 1998. godine, Worthington je nastupio u produkciji drame Davida Harea Judin poljubac, za tvrtku Company B, u Belvoir St  kazalištu. Glumio je u nizu australskih filmova i TV serija, uključujući  i prvu pravu ulogu u filmu Muškarci u čizmama za step (2000.) i vodećim ulogama u filmovima Prljava posla (2002.), Krenuti pravim putem (2003.), Somersault (2004.) i modernom australskom  prepričavanju Macbetha (2006.). Worthington je u 20. godini  bio nominiran za najboljeg glavnog glumca Australskog filmskog instituta (AFI)  za njegovu ulogu u filmu Muškarci u čizmama za step i 1999. godine osvojio je AFI nagradu  za najboljeg glumca za ulogu u filmu Somersault. U Australiji je dobro poznat po ulozi u hvaljenoj australskoj TV seriji Love My Way.

Američka televizijska publika upoznala je Worthingtona kao gosta u 97. epizodi serije JAG. Worthingtonova međunarodna filmska karijera je započela nizom manjih uloga u holivudskim produkcijama kao što su Hartov rat iz 2002. godine i Veliki  pohod iz 2005. godine, koji je  snimljen u Australiji. On je bio jedan od nekoliko glumaca koji su bili u  razmatranju da preuzmu ulogu Jamesa Bonda od Piercea Brosnana u filmu Casino Royale iz 2006. godine. Ulogu je, naposljetku, dobio Daniel Craig. U filmu Terminator: Spasenje, Worthington glumi kiborga Marcusa Wrighta, koji pomaže ljudima, unatoč njihovim sumnjama u njega.

U znanstveno-fantastičnom filmu Avatar,  Worthington glumi Jakea Sullyja, paraplegičara,  bivšeg američkog marinca  koji se nađe u središtu rata između vlastite vrste i autohtonog Na'vi naroda mjeseca Pandore. Worthington je glumio Perzeja  u prerađenoj ekranizaciji filma Sudar titana.

U siječnju 2010. godine, dobio je ulogu u filmu Dracula Year Zero.  Također je dobio ulogu u trileru The Fields,  u kojem će glumiti zvijezdu Jeffrey Dean Morgan.

Worthington je  jedan od favorita među glumcima koji se smatraju naslijednikom Daniela Craiga u ulozi Jamesa Bonda.

Privatni život 
Kada je Worthington imao 30  godina, prodao je većinu svog imetka i završio s dvije tisuće dolara na  svom računu. Tada je kupio automobil i živio u njemu kratko razdoblje  svog života. Trenutno nema stalno prebivalište već odsjeda u hotelima,  ovisno o potrebama glumačke karijere. U vezi je sa stilisticom iz Sydneyja,  Natalie Mark.

Filmografija

Vanjske veze 

  ArtistDirect.com Intervju - Clash Of the Titans 
 Profil na IMDb-u

Australijski filmski glumci
Australijski televizijski glumci
Biografije, Perth